Mingerhout

Die mingerhout (Breonadia salicina) is 'n immergroen boom in die katjiepiering-familie, Rubiaceae. Dit is die enigste spesie in die genus Breonadia is dus 'n monotipiese takson. Dit is 'n beskermde spesie in Suid-Afrika, en die boom se FSA-nommer is 684.

Verspreiding
Die boom kom in tropiese en suidelike dele van Afrika in die volgende lande voor: Angola, Benin, Burkina Faso, Eswatini, Ethiopië, Ghana, Ivoorkus, Jemen, Kameroen, Kenia, Madagaskar, Malawi, Mali, Mosambiek, Nigerië, Saoedi-Arabië, Sentraal-Afrikaanse Republiek, Soedan, Tanzanië, Togo, Tsjad, Zambië en Zimbabwe.

In Suid-Afrika kom dit in KwaZulu-Natal, Limpopo en Mpumalanga voor. Daar is ook 'n afgesonderde populasie langs die Limpoporivier wes van Musina. 

Groeiwyse
Die boom kom soms in stande voor en groei net langs standhoudende riviere. Die boom lyk baie soos die Kinaboom, maar hulle kom nie in dieselfde habitat voor nie. Dit word tot 26 meter hoog en is immergroen. Die blare is in kranse van drie tot vier gerangskik, is ellipties, glansend donkergroen en min of meer regop.

Hout
Die hout is lig tot donker, baie duursaam en olierig van aard. Inheemse mense kerf lepels uit die hout aangesien dit nie maklik vog absorbeer nie, en sodoende langer hou as kookgerei. Die Afrikaanse woord "mingerhout" blyk ook na 'n mengstokkie te verwys.Pocket Guide to the Placenames of the Kruger National Park: Mingerhout, p. 45, Floors van der Wateren (April 2018)

Ander name
Ander inheemse name is matumi in Engels, mohlomê in Sotho, mutu-lume in Venda en umfomfo in Zoeloe.

Galery

 Sien ook 
 Alfabetiese lys van Suid-Afrikaanse bome

 Verwysings 

 Bronne 
 Watter Boom is dit? Eugene Moll 2013 
 REDLIST Sanbi
 Plants of the World Online

 Eksterne skakels 
 Breonadia op die wêreldlys van Rubiaceae

Kategorie:Bome van Afrika
Kategorie:Flora van Angola
Kategorie:Flora van Benin
Kategorie:Flora van Burkina Faso
Kategorie:Flora van Eswatini
Kategorie:Flora van Ethiopië
Kategorie:Flora van Ghana
Kategorie:Flora van Ivoorkus
Kategorie:Flora van Jemen
Kategorie:Flora van Kameroen
Kategorie:Flora van Kenia
Kategorie:Flora van Madagaskar
Kategorie:Flora van Malawi
Kategorie:Flora van Mali
Kategorie:Flora van Mosambiek
Kategorie:Flora van Nigerië
Kategorie:Flora van Saoedi-Arabië
Kategorie:Flora van die Sentraal-Afrikaanse Republiek
Kategorie:Flora van Soedan
Kategorie:Flora van Suid-Afrika
Kategorie:Flora van Tanzanië
Kategorie:Flora van Togo
Kategorie:Flora van Tsjad
Kategorie:Flora van Zambië
Kategorie:Flora van Zimbabwe
Kategorie:Monotipiese takson